વટવા, નિકોલ, દહેગામ, સાણંદ, ધોળકા, ધંધૂકા સહિતના અમદાવાદમાં સમાવિષ્ટ ગામમાં આરટીઓ ઠેરઠેર પોસ્ટર લગાવીને કેમ્પની તારીખ જાહેર કરશે અને નિયત સ્થળે લોકોએ કરેલા ર‌િજસ્ટ્રેશન બાદ કેમ્પ દ્વારા હજારો વાહનોમાં એકસાથે નંબર પ્લેટ લગાવી આપશે. આરટીઓમાં રહેલા ડેટા મુજબ દરેક જૂના વાહનચાલકને એસએમએસ દ્વારા તેમની નંબર પ્લેટ બદલવા સૂચના અપાશે. ઉપરાંત આરટીઓ જાહેર ખબર દ્વારા કેટલી એજન્સી આ કામગીરી માટે કાર્યરત છે તેનું લિસ્ટ જાહેર કરશે અને બંને આરટીઓમાં પણ તેની જાણકારી આરટીઓ કેમ્પસમાં મોટા બેનરથી કરાશે.